สวัสดีค่ะ คือหนูหายเมนของเดือนกุมภาวันที่19แล้ว แล้วมีอะไรกับแฟนวันที่5มีนา ปล่อยใน (ปกติเมนหนูมาไม่ตรงวันอยุ่แล้วคะ) แล้วเดือนมีนาเมนก้อไม่มาเลย เพิ่งมาวันที่12เมษา หนูจะมีโอกาสท้องมั้ยคะ
สวัสดีค่ะ การมีเพศสัมพันธ์ในวันที่ 5 มีนาคม โดยไม่ได้ป้องกัน ย่อมมีโอกาสที่จะเกิดการตั้งครรภ์ได้ สำหรับเลือดที่ออกในวันที่ 12 เมษายน หากเป็นประจำเดือนจริง ก็แสดงว่าไม่ได้มีการตั้งครรภ์เกิดขึ้น แต่หากไม่ใช่เลือดประจำเดือน ก็อาจเกิดจากการตั้งครรภ์ได้ เช่น เป็นเลือดออกจากการมีภาวะแท้ง เป็นต้นดังนั้นให้ลองสังเกตเลือดที่ออกไปก่อน หากมาไม่เกิน 7 วัน มีปริมาณไม่มาก และไม่ได้มีอาการปวดท้องน้อยรุนแรง เลือดดังกล่าวก็น่าจะเป็นประจำเดือน แต่หากมานานเกิน 7 วัน เลือดมีปริมาณมาก หรือมีอาการปวดท้องน้อยมาก ควรรีบไปพบสูติ-นรีแพทย์ค่ะ